Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: felvenni az 1996. évi XLIII. törvényben elõírt követelményeknek megfelelõ, érettségivel rendelkezõ személyeket. A
Paragraph Index: 320

1. Az MNYI ügyfélszolgálati tevékenysége magas színvonalú, az ügyfélfogadás rendje jól szervezett, kulturált, gördülékeny. Rendkívüli helyzet elé állította azonban az Igazgatóságot (ezen belül a központi ügyfélszolgálati irodát is) a 2002. július 1-jétõl lökésszerûen és a továbbiakban is folyamatosan jelentkezõ nagytömegû méltányossági nyugdíjemelési kérelem átvétele, nyilvántartása, feldolgozása. Ezért az Igazgatóság rendkívüli erõfeszítése ellenére nemcsak az ügyfélszolgálaton, hanem a szakosztályokon is megnõtt az ügyintézési idõ. A vizsgálat visszásságot nem tárt fel, de az országgyûlési biztos felhívta az Országos Nyugdíjbiztosítási Fõigazgatóság (ONYF) fõigazgatójának figyelmét, hogy a problémák megelõzése érdekében az Igazgatóságnak segítségre van szüksége.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes